చుంచుపల్లి మండలం

చుంచుపల్లి మండలం, తెలంగాణ రాష్ట్రం, భద్రాద్రి కొత్తగూడెం జిల్లాలో కొత్తగా ఏర్పాటైన మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం ఖమ్మం జిల్లాలో ఉండేది. ప్రస్తుతం ఈ మండలం కొత్తగూడెం రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలంలో 4 రెవెన్యూ గ్రామాలు ఉన్నాయి. ఈ మండలం ఖమ్మం లోక్‌సభ నియోజకవర్గంలోని,కొత్తగూడెం శాసనసభ నియోజకవర్గంలో భాగంగా ఉంది. మండల కేంద్రం చుంచుపల్లి. కొత్త మండల కేంద్రంగా గుర్తింపు గతంలో చుంచుపల్లి గ్రామం ఖమ్మం జిల్లా, కొత్తగూడెం రెవెన్యూ డివిజను పరిధిలోని కొత్తగూడెం మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా చుంచుపల్లి గ్రామాన్ని నూతన మండల కేంద్రంగా కొత్తగా ఏర్పడిన భద్రాద్రి కొత్తగూడెం జిల్లాలో కొత్తగూడెం రెవెన్యూ డివిజను పరిధిలో 4 (1 +3) (నాలుగు) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. గణాంకాలు 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 115 చ.కి.మీ. కాగా, జనాభా 43,360. జనాభాలో పురుషులు 21,598 కాగా, స్త్రీల సంఖ్య 21,762. మండలంలో 11,135 గృహాలున్నాయి. సమీప మండలాలు చుంచుపల్లికి పశ్చిమాన టేకులపల్లి మండలం, దక్షిణం వైపు జూలూరుపాడు మండలం, తూర్పు వైపు పాల్వంచ మండలం, దక్షిణం వైపు చంద్రుకొండ మండలం ఉన్నాయి. సమీప పట్టణాలు కొత్తగూడెం, పాల్వంచ, ఇల్లందు, భద్రాచలం పట్టణాలు చుంచుపల్లికు సమీపంలో ఉన్నాయి. ప్రయాణ సౌకర్యాలు రైలు మార్గం బేతంపూడి రైల్వే స్టేషన్, భద్రాచలం రోడ్ రైల్వే స్టేషన్ చుంచుపల్లికు చాలా దగ్గరలో ఉన్నాయి. రోడ్డు మార్గం కొత్తగూడెం నుండి చుంచుపల్లికు రహదారి అనుసంధానం ఉంది మండలంలోని రెవెన్యూ గ్రామాలు చుంచుపల్లి పెనుబల్లి (గ్రా) పెనుగడప (గ్రా) గరిమెళ్లపాడు మూలాలు వెలుపలి లంకెలు